मिलक गांव में शशिकुमार का परिवार रहता है। उसकी तीन साल की बच्ची आयुषी घर में खेल रही थी। इसी बीच गांव का ही एक युवक जबरन उनके घर में घुस आया। आरोप है कि युवक ने जान लेने की नीयत से बच्ची के मुंह में पटाखा रखकर फोड़ दिया। पटाखा फटने की आवाज हुई तो परिवार के सदस्य दंग रह गए। उन्होंने देखा तो आयुषी लहुलुहान थी। वह उसे लेकर तुरंत नगर के ईश्वर नर्सिंग होम में पहुंचे। बच्ची के चेहरे पर काफी चोट है, उसे आधा दर्जन से अधिक टांके आए हैं। फिलहाल उसकी हालत नाजुक बनी हुई है।